ทิ้งหุ้น MAX หนีเกณฑ์แคชบาลานซ์
คาดหุ้น MAX เข้าเกณฑ์วางเงินสดก่อนซื้อ (แคชบาลานซ์ ) กดหุ้นดิ่ง
21 ก.ย. 2553

คาดหุ้น MAX เข้าเกณฑ์วางเงินสดก่อนซื้อ (แคชบาลานซ์ ) กดหุ้นดิ่ง 
ราคาหุ้นบริษัท แมกซ์ เมทัล คอร์ปอเรชั่น ( MAX ) ปรับตัวลดลงแรงตั้งแต่การซื้อขายช่วงเช้าวันนี้ ( 21 ก.ย.) โดยมีแรงขายออกมาต่อเนื่อง ส่งผลให้ราคาหุ้นปรับตัวลงต่ำสุด 0.35 บาท ลดลง 0.06 บาท ท่ามกลางมูลค่าซื้อขายหนาแน่น ล่าสุดเวลา 11.44 น. ราคาอยู่ที่ 0.36 บาท  ลดลง 0.05 บาท มูลค่าซื้อขาย 126.28 ล้านบาท 
เจ้าหน้าที่การตลาดรายหนึ่ง ให้ความเห็นว่า มีการคาดการณ์หุ้น MAX เข้าเกณฑ์ต้องวางเงินสดทั้งหมด 100 % ก่อนซื้อขาย (แคชบาลานซ์) ทำให้มีแรงขายออกมา ซึ่งการเก็งกำไรช่วงที่เหลือของสัปดาห์นี้ ต้องใช้ความระมัดระวัง